دەمەوێ پەنکریاست بخۆم (فیلم)

**دەمەوێ پەنکریاست بخۆم** (بە ژاپۆنی 君の膵臓をたべたい کیمی نۆ سویزۆ ئۆ تابیتای) فیلمێکی ئەنیمی درامی ٢٠١٨ی ژاپۆنییە لە ڕۆمانێکی سووکی ھەمان ناو وەرگیراوە لەلایەن یۆڕو سومینۆ. بەرھەمھێنراوە لەلایەن ستۆدیۆی ڤۆڵن و لە بڵاوکراوەی ئەنیپلێکسە، فیلمەکە نووسراوە و دەرھێنراوە لەلایەن شینچیرۆ ئوشیجیما و نواندنی سەرەکی لەلایەن ماھیرۆ تاکاسوگی، لین، یوکیۆ فوجی، یوما ئوچیدا، جون فوکوشیما، ئەتسوکۆ تاناکا، شینچیرۆ میکی، و ئێمی واکیو. لە فیلمەکەدا، کوڕێکی قوتابخانەی ئامادەیی کە ناوەکەی ئاشکرا نەکراوە دەبێتە ھاوڕێی ھاوپۆلەکەی ساکوڕا یامائوچی، کە دەردەکەوێت نەخۆشییەکی کوشندەی لە پەنکریاسی دا ھەیە.

لەبەرگرتنەوەی فیلمێکی ئەنیمی لە ڕۆمانەکەوە لە مانگی ئابی ٢٠١٧ ڕاگەیەندرا. ستافی فیلمەکە لە مانگی ئازاری ٢٠١٨ ئاشکراکرا، تاکاگوسی وەک خوێندکارە نەناسراوەکەی ئامادەیی و لینیش وەک ساکورا ڕاگەیەندرا. کاستەکەی دیکە لە مانگەکانی حوزەیران و تەممووز و ئابی ٢٠١٨دا ئاشکرا کران.

*فیلمی دەمەوێ پەنکریاست بخۆم* لە ٢٤ی تەممووزی ٢٠١٨ نمایشی پێشوەختەی خۆی لە تۆکیۆ ئەنجامدا و لە ١ی ئەیلوول لە ژاپۆن نمایشکرا. داھاتی فیلمەکە زیاتر لە ٦ ملیۆن دۆلاری ئەمریکی بووە لە جیھاندا و پێداچوونەوەی ئەرێنی لەلایەن ڕەخنەگرانەوە وەرگرت، کە ستایشی چیرۆکەکە و پەیامەکەی و ئەنیمەیشن و نووسینەکەیان کرد. فیلمەکە پاڵێوراوی چەندین خەڵاتبوو لە فێستیڤاڵەکانی سینەما کە لە سیتگس و سکۆتلەندا بەڕێوەچوو.

## چیڕۆک
خوێندکارێکی کوڕی ئامادەیی کە ناوی نەھێنراوە، لە ژووری چاوەڕوانی نەخۆشخانەیەکدا چاوی دەکەوێتە سەر کتێبێک. ھەر زوو بۆی دەردەکەوێت کە ئەمە دەفتەری یادگاری ھاوپۆلێکی زۆر بەناوبانگیێتی ساکورا یامائوچی، کە لەوێدا بۆی ئاشکرا دەکات ئەو بە نھێنی دەناڵێنێ بە دەست نەخۆشییەکی کوشندە لە پەنکریاسیدا. سەرەڕای ئەمەش ساکورا بەنیازە ژیانێکی ئاسایی لە قوتابخانە بباتە سەر و بەمجۆرەش سەرنجی بۆ لای کوڕەکە ڕادەکێشرێ بەھۆی ئەو کاردانەوە تاڕادەیەک بێ سەرسووڕمانەی ھەیبوو بۆ نەخۆشییەکەی. بەمجۆرە ئەوان دەست دەکەن بە بەسەربردنی کات پێکەوە و دەبنە ھاوڕێ.

لە پشووی قوتابخانەکەیاندا، ساکورا بانگھێشتی دەکات بۆ گەشتێکی شەمەندەفەر بۆ فوکوئۆکا کە لەوێ یاری ڕاستی یان بوێری دەکەن و لە کۆتایدا قەرەوێلەیەک لە ژووری ھۆتێلەکەیاندا ھاوبەش دەکەن. دوای ئەوە ھاوڕێ و ھاوپۆلەکانی ساکورا گومان و بێزاری خۆیان پشاندەدەن لەو نزیکبوونەوەیە تازەیەی بۆ ئەو. ئەو دووانە پێکەوە دەست دەکەن بە ئەنجامدانی چالاکییەکان لە لیستی دوا ئاواتەکانی ساکورا تاوەکو لەناکاو لە نەخۆشخانە دەخەوێندرێت. لە کاتی خەواندنەکەیدا لە نەخۆشخانە، ئەو دووانە بە دزییەوە دەچنە دەرەوە بۆ بینینی یارییە ئاگرینەکان پێکەوە. کاتێک لە نەخۆشخانە دەردەچێت، ساکورا بانگھێشتی دەکات بۆ نانخواردنی نیوەڕۆ بەڵام خۆی دەرناکەوێ لەو شوێنەی بە نیازبوو یەکتر ببینن. دواتر لەو شەوەدا، کوڕەکە لە ھەواڵەکانەوە دەزانێت کە ساکورا بەھۆی ھێرشی چەقۆوە مردووە. دەتاسێ و بەشداری پرسەکەی ناکات.

دواتر، سەردانی دایکی ساکورا دەکات و داوای دەفتەری یادگارییەکەی دەکات. دایکی دەیناسێتەوە و ئاشکرای دەکات ساکورا پەیامێکی لە یاداشتنامەکەدا بۆی بەجێھێشتووە. پەیامەکەی بۆ ئەو ئەوەبوو کە یاداشتنامەکە ھەڵبگرێت و وا لە باشترین ھاوڕێی کیۆکۆ بکات بیخوێنێتەوە بەو پێیەی ئاگاداری نەخۆشییەکەی نەبووە. ھەر زوو دوای خوێندنەوەی پەیامەکە، یەکسەر نقوم دەبێت لە فرمێسک چونکە پێشتر ھەرگیز ھەستی بەوەھا داخ و پەژارەیەکی زۆر نەکردووە بۆ تاقە کەسێک. پێش ئەوەی لەوێ بڕوات دایکی ساکوڕا ناوەکەی کە ھاروکی شیگایە بۆ دەردەکەوێت و ڕوونی دەکاتەوە کە چۆن ناوەکەی بە واتای «دارەکانی بەھار» دەگونجێت لەگەڵ ناوی کچەکەی کە «گوڵی گێلاسە»ە. ھاروکی کیۆکۆ دەبینێت، کە لە ئینکاریدایە لەوەی ساکورا ھەرگیز درۆی لەگەڵ کردبێت، بەڵام دوای خوێندنەوەی یاداشتنامەکە ڕادەکات و دووردەکەوێتەوە. ھاروکی بە دوایدا ڕادەکات و داوای لێدەکات ببێتە ھاوڕێی. لە دیمەنێکی پاش پەراوێزدا، ھاروکی و کیۆکۆ کە ئێستا ھاوڕێن، دوای ساڵێک سەردانی گۆڕی ساکورا دەکەن.

## بەرھەمھێنان
لە مانگی ئابی ٢٠١٧دا، وەرگێڕانێکی فیلمی ئەنیمی لە زنجیرە ڕۆمانی سووکی *[[ئەمەوێ پەنکریاست بخۆم|من دەمەوێت پەنکریاسەکەت بخۆم]]* لەلایەن یۆرۆ سومینۆوە ڕاگەیەندرا. شینیچیرۆ ئوشیجیما وەک دەرھێنەر و سیناریۆنووس، یویچی ئۆکا وەک سەرۆکی دەرھێنەری ئەنیمەیشن و دیزاینەری کارەکتەرەکان، مایوکۆ کۆیکێ وەک سینەماکار، و یومی جینگوگی وەک مۆنتاژکەر لە مانگی ئازاری ٢٠١٨ وەک بەشێک لە ستافی پشت فیلمەکە لە ستۆدیۆ VOLN پشتڕاستکرانەوە. بە پێچەوانەی دەرھێنانی ڕابردووی فیلمە ئەکشنەکانی، ئەمە یەکەمجار بوو کە ئوشیجیما کار لەسەر ژانرێکی «درامی ھاتنە تەمەن» بکات. ھەروەھا، ماھیرۆ تاکاسوگی و لین ڕاگەیەندران کە ڕۆڵی سەرەکی لە فیلمەکەدا دەگێڕن وەک ئەو خوێندکارە کوڕەی ئامادەی کە ناوی نەھێنراوە و دانراوە بە «من» (僕 بۆکو) و ساکورا یامائوچی، یەک لەدوای یەک. ئەمە یەکەم دەرکەوتنی تاکاسوگی بوو لە بواری نواندنی دەنگیدا. لە مانگی حوزەیرانی ٢٠١٨، یوکیۆ فوجی، یوما ئوچیدا، جون فۆکوشیما، ئاتسوکۆ تاناکا، و شین-ئیچیرۆ میکی وەک کیۆکۆ، تاکاھیرۆ، گوم بۆی و دایک و باوکی «من» ڕۆڵیان گێڕا. لە مانگی تەممووزی ٢٠١٨، ئێمی واکیو پەیوەندی بە کاستەکەوە کرد وەک یەکەم دەرکەوتنی لە کاری دەنگیدا بە ڕۆڵی دایکی ساکورا. لە مانگی ئابی ٢٠١٨، دەرھێنەری 3DCG کۆرمی کیشی ڕای گەیاند کە چۆن تیمەکە کات و ھەوڵێکی زۆریان بەسەر بردووە لە ئەنیمەیشنکردنی ترام و ئۆتۆمبێلی شەمەندەفەری دیزڵ بەو پێیەی «توخمێکی گرنگی جیھانبینی [فیلمەکە] بوون». سەرەڕای بەکارھێنانی زۆری سێ ڕەھەندی لە نەخشە و باکگڕاوندە جووڵاوەکاندا، تیمەکە ھەوڵیاندا خۆیان بەدوور بگرن لە بەکارھێنانی «بە شێوەیەک کە تەکنەلۆژیاکە زەق بێت بەڵکو بە شێوەیەکی سروشتی لەناو شاشەکەدا جێی بکرێتەوە». لەو مانگەدا، چوار ئەندامی تیپی مۆسیقای سومیکا ڕۆڵی ئاشکرا نەکراویان بینی. کاستی دۆبلاژکردنی ئینگلیزی بۆ فیلمەکە لەلایەن کۆمپانیای ئەنیپلێکسی ئەمریکاوە لە مانگی تشرینی دووەمی ٢٠١٨ ڕاگەیەندرا

## نمایش
### شانۆیی
*دەمەوێت پەنکریاست بخۆم* نمایشی پێشوەختەی خۆی لە زێپ دایڤەرسیتی لە تۆکیۆ لە ٢٤ی تەممووزی ٢٠١٨ ئەنجامدا فیلمەکە لە ٢١ی ئابی ٢٠١٨ لە سینەماکانی تۆھۆ تاکائۆکا لە شاری تاکائۆکا پێشوەختە نمایشی زیاتری ئەنجامدا، و لە ٢٢ی ئاب لە سینەماکانی یونایتد تۆیۆسۆ لە تۆکیۆ بەھەمان شێوە. فیلمەکە لە فێستیڤاڵی نێودەوڵەتی کارتۆن و ئەنیمەیشنی سیئۆل لە کۆریای باشوور لە ٢٣ی ئابی ٢٠١٨ نمایشکرا فیلمەکە لە ١ی ئەیلوولی ٢٠١٨ بە شێوەیەکی بەرفراوان لە ژاپۆن نمایشکرا فیلمەکە یەکەم نمایشی خۆی لە ئوسترالیا لە فێستیڤاڵی ئەنیمی مادمان لە مێلبۆرن لە ١٥–١٦ی ئەیلوولی ٢٠١٨ ئەنجامدا، و لە ١٨ی تشرینی یەکەمدا بە شێوەیەکی بەرفراوان لە وڵاتەکەدا نمایشکرا فیلمەکە لە ١٤ی تشرینی یەکەمی ٢٠١٨ لە فێستیڤاڵی سکۆتلەندا ئەنیمی خۆشدەوێ لە شاری گلاسکۆ بۆ یەکەمجار لە بەریتانیا نمایشکرا فیلمەکە لە ٢١ی تشرینی یەکەمی ٢٠١٨ لە فێستیڤاڵی ئەنیمەیشن ئیز فیلم لە شاری لۆس ئەنجلۆس لە ویلایەتە یەکگرتووەکانی ئەمریکا بۆ یەکەمجار نمایشکرا، و لە ٤٠٠ سینەما لە وڵاتەکەدا لەلایەن کۆمپانیای ئەنیپلێکس ئۆف ئەمریکا و فاتۆم ئیڤێنتسەوە بۆ ماوەی دوو ڕۆژ لە ٧ و ١٠ی شوباتی ٢٠١٩ نمایشکرا.

### میدیای ناوخۆیی
*دەمەوێت پەنکریاست بخۆم* لە ٣ی نیسانی ٢٠١٩ لە ژاپۆن بە شێوەی بلوڕەی و دیڤیدی بڵاوکرایەوە فیلمەکە لە ٢ی ئایاری ٢٠٢٠ لە کەناڵی NHK E و لە ٢٣ی تەممووزی ٢٠٢١ لە کەناڵی نیپۆن تیڤی پەخشکرا

ئەنیپلێکسی ئەمریکا لە ٢٩ی تشرینی یەکەمی ٢٠١٩ فیلمەکەی بە بلوڕەی لە ئەمریکا بڵاوکردەوە Madman Entertainment فیلمەکەی لە ٢٢ی ١ی ٢٠٢٠ لە ئوسترالیا و نیووزلەندا بە شێوەی بلوڕەی و دیڤیدی بڵاوکردەوە، لەکاتێکدا مانگا ئینتەرتەینمەنت لە ٢٤ی شوباتدا بە شێوەی بلوڕەی و دیڤیدی لە بەریتانیا بڵاوی کردەوە

## پێشوازی
### بۆکس ئۆفیس
*داھاتی دەمەوێت پەنکریاست بخۆم* لە ژاپۆن گەیشتە ١٬٩٩٢٬٣٣٥$ ملیۆن دۆلار و ٤٬٢$ ملیۆن دۆلاریش لە ناوچەکانی ترلە سەرانسەری جیھان، بە کۆی گشتی ٦٬٢$ ملیۆن دۆلاری ئەمریکی کۆکردەوە. فیلمەکە ١٠٧¥ ملیۆن یەنی بەدەستھێنا(٩٦٨٬٩٩١$) لە کۆتایی ھەفتەی یەکەمی نمایشی دا، بە پلەی دەیەمی بۆکس ئۆفیسی ژاپۆن.

### لێدوانە ڕەخنەیەکان
ماڵپەڕی کۆکەرەوەی پێداچوونەوەکان ڕاتن تۆمەیتۆز ڕاپۆرتی ڕەزامەندی ٩٣٪ی ڕاگەیاندووە، بە تێکڕای نمرەی ٧٫٢/١٠، بە پشتبەستن بە ١٤ پێداچوونەوە. نووسەری ڕۆمانی *سووکی من دەمەوێت پەنکریاست بخۆم* یۆرۆ سومینۆ «پێداچوونەوەیەکی تێکەڵاوی» لەسەر وەرگیراوە فیلمی ئەنیمیێکەی ھەبوو، ڕای گەیاند کە «بەشی باشی ھەبووە، بەڵام ڕاستگۆیانە بڵێم بەشی نائومێدکەریشی ھەیە».

ڕافایل مۆتامایۆر بۆ *[[کۆڵایدەر (ماڵپەڕ)|ماڵپەڕی کۆڵایدەر]]* نمرەی "A-" بە فیلمەکە دا، ھەست دەکات فیلمەکە "ڕەنگە لە درامایەکی ڕۆمانسی تەقلیدی بچێت دەربارەی کارەکتەرێک خەریکە دەمرێ، بەڵام ئاھەنگێکی دڵسۆزانەیە بۆ ژیان و ھاوڕێیەتی لەگەڵ سیناریۆیەکی توند و کارەکتەرە دەورییەکان"، و ھاوبەشی لەگەڵ فیلمی (The Fault in Our Stars 2014) و (A Silent Voice 2016) ھەبووە. جەیمس پێرکنزی*ستاربێرست* ھەستی کردووە فیلمەکە «جوانێکی تێکشکێنەربووە - لە ناوەخنێکی درامایەکی ڕۆمانسییە کە جێت دێڵێ لەناو ھەستێکی قوڵ و ھەنسکی گریان لە چاوەکانت لە دیمەنی کۆتایدا لەگەڵ ئەو شێوازە لە مامەڵەکردن و قبوڵکردنی لەدەستدانی ئازیزان و دۆزینەوەی جوانی لە جیھاندا لەو ماوە کورتەی ئێمە لەسەر ئەو ھەسارەیەین بۆی.» ستایشی فیلمەکەی کرد بەھۆی «پەیامی بەھێز و ئەنیمەیشن و نووسینی بەرز و گرنگیدانی قووڵی لەسەر گەشەپێدانی کارەکتەرەکانی». ئەلێکس ئۆسبۆرن نمرەی ٨ لە ١٠ بۆ *[[ئای جی ئێن|IGN باشووری ڕۆژھەڵاتی ئاسیا]]* بەخشی، ھەستی کرد کە «گەڕانێکی جوان و جوڵاوە بۆ ئەوەی بزانرێت کە ژیانی ڕاستەقینە مانای چییە». ئۆسبۆرن ستایشی ئاراستەی ھونەری و پێشمەرجەکەی کرد کە «بە تایبەتی ڕۆمان نییە، بەڵام بەھێزی پەیوەندی ناوەڕۆکەکەی و شێوازی دڵخۆشکەری کۆتایەکەی، چیرۆکێکی یادگاری و پەیامێکی بەھێزی ھەیە».

کیم مۆریسی لە تۆڕی ھەواڵی ئەنیمێ نمرەی "B-"ی بۆ فیلمەکە داناوە، ھەست دەکات کە "فیلمەکە ھەڵگیراوەیەکی خراپ نییە. بەڵکو فیلمێکی تەواو باشە لە ڕێی خۆیدا، و نیازم نییە شایستەیەکانی بەراورد بکەم بە ڤیرژنە ئەکشنە ڕاستەوخۆکەی… بەڵام [فیلمەکە]، ھەندێک شکستی بەرچاوی ھەیە وەک فیلمێکی ئەنیمەیشن." مۆریسی ڕەخنەی لە نەگونجاوی کارەکتەرە ئەنیمییەکان گرت لەگەڵ سیناریۆکە و نواندنی دەنگی، ھەروەھا زۆر بەکارھێنانی فلتەرەکان کە "زەحمەتبووە بزانرێت چی لەو دیمەنانەدا ڕوودەدات چونکە کارەکتەرەکان بە تەواوی سێبەری کاریگەرییە فلتەرییەکانیان لەسەرە". بەڵام ستایشی فیلمەکەی کرد بەھۆی "بەردەوام نواندنی دەنگی نایاب، [و] ھەندێک کارەکتەری ئەنیمەیشنی باش و نووسینی جیاواز". مات شلی بۆ *ڕۆژنامەی ژاپۆن تایمز* فیلمەکەی لە کۆی ٥ ئەستێرە بە ٢ ئەستێرە ھەڵسەنگاندووە و ھەستی کردووە کە «یان مۆڕەکردنەوە بەجێت دەھێڵێت یان خۆزگە دەخوازیت ھەندێک زۆمبی لە دوای ھەموو شتێک دەرکەوتبا». شلی ڕەخنەی لە پەرەسەندنەکە گرت و وتی ھاوشێوەی «پێکھاتەیەکی زنجیرەیە کە زیاتر گونجاوە بۆ تەلەفزیۆن»، دیالۆگ، گێڕانەوە و مۆسیقای «ئاوساو».

### دەستخۆشی
*من دەمەوێت پەنکریاست بخۆم* لە مانگی ئەیلوولی ٢٠١٨ لە فێستیڤاڵی فیلمی سیتگس پاڵێوراو بوو بۆ باشترین فیلمی ئەنیمەیشن فیلمەکە خەڵاتی بینەرانی بەدەستھێنا و پاڵێوراو بوو بۆ خەڵاتی دەستەی سوێندخواردن لە مانگی تشرینی یەکەمی ٢٠١٨دا لە فێستیڤاڵی سکۆتلەندا ئەنیمی خۆشدەوێ.

## سەرچاوەکان

## بەستەرە دەرەکییەکان
*  
*  
* 
* 

پۆل:ئەنیمی و مانگای ئەوینداری
پۆل:ئەنیپلێکس
پۆل:فیلمەکانی ٢٠١٨
پۆل:وتارەکان بە دەقی زمانی ژاپۆنی
پۆل:ئەنیمێ
پۆل:دراما
پۆل:چەشنەکانی فیلم
پۆل:فیلم
پۆل:ژاپۆن